62021CO0273_INF
Sklep Sodišča (šesti senat) z dne 26. novembra 2021 –Agrárminiszter
(Zadeva C‑273/21) (
1
)
„Predhodno odločanje – Člen 99 Poslovnika Sodišča – Kmetijstvo – Skupna kmetijska politika – Uredba (EU) št. 1307/2013 – Sheme neposrednih podpor – Člen 4(1)(c) in (e) – Člen 32(2) – Zahtevek za enotno plačilo za površino – Pojem ‚upravičeni hektar‘ – Zemljišče, ki je v skladu z registrom nepremičnin opredeljeno kot letališče – Dejanska uporaba za kmetijske dejavnosti“
Kmetijstvo – Skupna kmetijska politika – Sheme neposrednih podpor – Skupna pravila – Shema enotnega plačila – Pojem površine, za katero je mogoče pridobiti pomoč – Pojem kmetijska površina – Površina, ki je v nacionalnem pravu opredeljena kot letališče, vendar se uporablja za kmetijske dejavnosti – Vključitev – Zahteva
(Uredba Evropskega parlamenta in Sveta št. 1307/2013, člena 4(1)(c) in (e), in 32(2)(a))
(Glej točke od 23 do 27 in izrek.)
Izrek
Člen 4(1)(c) in (e) ter člen 32(2) Uredbe (EU) št. 1307/2013 Evropskega parlamenta in Sveta z dne 17. december 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 je treba razlagati tako, da je treba površino, ki je v nacionalnem pravu opredeljena kot letališče, vendar na katerem se ne opravlja nobena dejavnost v zvezi z letališčem, opredeliti kot kmetijsko zemljišče, ki se uporablja za kmetijske dejavnosti, če se dejansko uporablja kot stalni pašnik za živinorejo.
(
1
)	UL C 252, 28.6.2021.